GRADSKO KAZALIŠTE LUTAKA SPLIT

Tončićeva 1

**Z A P I S N I K**

***tridesetšeste sjednice Kazališnog vijeća GKL-a***

Sjednica Kazališnog vijeća GKL-a održana je 19. studenog 2024. u Tončićevoj 1, s početkom u 8:00 sati.

**Prisutni:**

1. Aleksandra Dužević, predsjednica Vijeća
2. Justina Vojaković-Fingler, članica Vijeća
3. Thomas Krstulović, član Vijeća
4. Branimir Rakić, član Vijeća
5. Lucijan Roki, ravnatelj
6. Mirela Dvornik, zapisničar
7. Zorica Stošić, voditeljica računovodstva

**DNEVNI RED**

1. Razmatranje i usvajanje 2. prijedloga rebalansa financijskog plana za 2024. godinu
2. Razno

Nakon što je predsjednica Vijeća, gđa Dužević otvorila sjednicu Vijeća, dnevni red sjednice jednoglasno je prihvaćen.

Točka 1.

Voditeljica računovodstva gđa Stošić prezentirala je prijedlog 2. rebalansa financijskog plana za 2024. godinu. S obzirom da smo nedavno usvojili 1. rebalans gdje se izvršilo sve ono što se tražilo temeljem prava iz dodataka III.kolektivnom ugovoru za zaposlene u ustanovama kulture Grada Splita. Rebalansom smo zatražili tu razliku za 29 zaposleniku u iznosu od 6.197,00 Eura. U ovom rebalansu, u sredstvima koja dobivamo od Grada smo ostali isti osim za naknade za bolesti, invalidnosti i smrtne slučajeve. Naime, radi se o kolegici koja je više od 90 dana na bolovanju i ima pravo na neoporezivi iznos od 560 eura i to iz gradskih sredstava, te smo taj iznos i povećali. Svi drugi iznosi su isti samo što se izvršilo prelijevanje s konta na konto ovisno o potrošnji koju smo imali do sada i na kraju izlivelirali taj iznos. Na kraju ukupno povećanje financijskog plana za 2024. godinu je 23.022,00 eura.

Članovi Vijeća nisu imali primjedbi na izneseni 2. prijedlog rebalansa financijskog plana za 2024. godinu, te je isti jednoglasno usvojen. ( **Odluka I/XXXVI )**

Točka 2.

Pod točkom razno predsjednicu Vijeća gđu Dužević je zanimalo koliko bi smanjenje broja okvira igranja predstava s 260 na 190 imalo utjecaja na normalno funkcioniranje kazališta. Prema procjeni, vidljivo je da bi se smanjenjem predstava ostvario manjak od 29.319,20 eura./izvor 431 – prodaja ulaznica/ u odnosu na finacijski plan za 2025. godinu. Ravnatelj Roki je odgovorio da je to osjetno smanjenje ,ali da ne bi puno remetilo rad kazališta. Voditeljica računovodstva, gđa Stošić je napomenula da je plan za 2025. godinu već prihvaćen i da ako bi to prošlo, da se sljedećim rebalansom trebaju smanjiti prihodi, ali isto tako i rashodi, što donosi problem pri ostvarivanju programa ili naći načina da se taj manjak prihoda od ulaznica nadomjesti nekakvim drugim prihodima, da bi se kvalitetno i na pravi način proveo program koji je već prihvaćen za sljedeću godinu. Dalje se nastavila kratka rasprava ove teme smanjenja broja predstava, gdje su članovi vijeća tražili od ravnatelja još podatka koji su potrebni da bi se sastavio precizan i kvalitetan zahtjev za poboljšanje rada GKL-a, u kojem bi Vijeće upoznalo i upozorilo Grad s problemima kojima se kazalište susreće u svom radu , te omogućilo daljnje normalno djelovanje.

Sjednica je zaključena u 08:33 sati.

|  |
| --- |
|  |
|  |

ALEKSANDRA DUŽEVIĆ, predsjednica Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

MIRELA DVORNIK, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_